Parijda o‘tgan katta shlem tasnifidagi «Rolan Garros» turniri Rafael Nadalning g‘olibligi bilan yakunlandi. Foto: Reuters Jahonning 5-raketkachisi bo‘lib turgan ispaniyalik afsonaviy tennischi finalda norvegiyalik Kasper Ruudni qiyinchiliksiz (6:3; 6:3; 6:0) mag‘lub etib, «Ulkan toj» turkumiga kiruvchi turnirlarda o‘zining 22-sovriniga ega chiqdi. Bu borada Nadal jahonning eng yaxshi tennischisi sifatida Rojyer Federer va Novak Jokovichni ikkita sovringa ortda qoldirdi. Qayd etish joiz, Australian Open’da ham g‘olib bo‘lgan Rafael faoliyatida ilk bor katta shlem tasnifidagi dastlabki ikki musobaqada tengsiz bo‘ldi. Parij, Fransiya. 22 may – 5 iyun  «Katta dubulg‘a» turniri  Mukofot jamg‘armasi – 43 600 000 yevro  Final. 5 iyun  Rafael Nadal (Ispaniya) – Kasper Ruud (Norvegiya)  6:3; 6:3; 6:0.